

4. melléklet

A jogalkotásról szóló 2010. évi CXXX. törvény 17. § szerinti
előzetes hatásvizsgálat

A kegyeleti közszolgáltatás díjairól szóló 65/2000. (XII. 19.) Főv. Kgy. rendelet módosításáról szóló
.../2015. (…. ….) Főv. Kgy. rendelethez

A tervezett jogszabály társadalmi, gazdasági, költségvetési hatásai, a tervezett jogszabály környezeti és egészségi következményei:
A Rendelet módosítása csupán egy pontosítást tartalmaz. A módosítás értelmében az eddigi négy temetőn felül további három temető esetében is behajtási díjat kellene fizetni a temetőkbe gépjárművel behajtani szándékozóknak a Budapesti Temetkezési Intézet Zrt. részére. A díjak szedésével a Budapesti Temetkezési Intézet Zrt. (a továbbiakban: BTI Zrt) bevételei növekednek, melyek az elhasználódott utak felújítását tennék lehetővé. A BTI Zrt. megnövekedett bevételei okán a Fővárosi Önkormányzatnak e tárgykörben nem kellene a BTI Zrt. felé támogatást nyújtania.
Adminisztratív terheket befolyásoló hatások:
A Rendelet módosítása az adminisztratív terheket nem növeli sem a Budapesti Temetkezési Intézet Zrt.-nél sem a Fővárosi Önkormányzatnál.
A jogszabály megalkotásának szükségessége, a jogalkotás elmaradásának várható következményei:
A jogalkotás elmaradása esetén a temetői utak felújítása hosszabb időt venne igénybe forráshiány okán.
A jogszabály alkalmazásához szükséges személyi, szervezeti, tárgyi és pénzügyi feltételek:
A Rendelet módosítása a BTI Zrt.-nél többlet humán erőforrást igényel a beléptető kapuk működtetéséhez.



